cyanic-selkie/wikianc huggingface dataset:
Σχεδιαστικά πρότυπα
Singleton
300px|μικρογραφία|UML: Singleton. Το Singleton είναι ένα σχεδιαστικό πρότυπο που επιλύει το ζήτημα της εξασφάλισης της ύπαρξης το πολύ ενός στιγμιότυπου κάποιας κλάσης Α κατά το χρόνο εκτέλεσης, ένας περιορισμός που μπορεί να ανακύψει για διάφορους λόγους. Με το πρότυπο Singleton η αρμοδιότητα για την ικανοποίηση αυτού του περιορισμού ανατίθεται στην ίδια την κλάση Α και δε μεταβιβάζεται στο εξωτερικό πρόγραμμα που τη χρησιμοποιεί. Αυτό γίνεται μέσω μίας στατικής δημόσιας μεθόδου της Α η οποία δημιουργεί το πρώτο στιγμιότυπο της κλάσης και ακολούθως, σε κάθε επόμενη κλήση της, επιστρέφει έναν δείκτη ή μία αναφορά προς αυτό. Το Singleton διαφέρει από μία απλή καθολική μεταβλητή (global variable), η οποία επίσης δημιουργείται αναγκαστικά μόνο μία φορά καθ' όλο το χρόνο εκτέλεσης του προγράμματος, καθώς το αντικείμενο Singleton δε δεσμεύει μνήμη μέχρι τη στιγμή της πρώτης κλήσης της μεθόδου κατασκευής. Από εκεί κι έπειτα όμως το αντικείμενο παραμένει στη μνήμη ως τον τερματισμό του προγράμματος γιατί είναι υλοποιημένο ως στατική μεταβλητή. Ακολουθεί ένα απλό παράδειγμα:
Η Α περιέχει ένα στατικό γνώρισμα instance τύπου Α και μία στατική δημόσια μέθοδο getAObject η οποία ελέγχει αν στο γνώρισμα αυτό έχει ανατεθεί τιμή. Αν ναι επιστρέφει το ίδιο το γνώρισμα, διαφορετικά δημιουργεί ένα νέο στιγμιότυπο της ίδιας της κλάσης Α και το αναθέτει στο πεδίο instance προτού επιστρέψει το τελευταίο. Ο κατασκευαστής είναι ιδιωτικός ώστε να παρακάμπτεται αναγκαστικώς από το εξωτερικό πρόγραμμα και να χρησιμοποιείται πάντα η μέθοδος getAObject.
Prototype
Το Prototype είναι ένα σχεδιαστικό πρότυπο με το οποίο ένα νέο αντικείμενο κατασκευάζεται με "κλωνοποίηση" κάποιου υπάρχοντος. Η κλωνοποίηση αυτή γίνεται μέσω μίας μεθόδου clone η οποία παρέχεται από μία αφηρημένη κλάση ή διασύνδεση Α και υλοποιείται σε κάθε παραγόμενη κλάση Β η οποία κληρονομεί την Α. Έτσι η κλήση της clone σε ένα στιγμιότυπο της Β επιστρέφει ένα αντίγραφο του εν λόγω στιγμιότυπου, το οποίο αναλόγως με την υλοποίηση μπορεί να είναι είτε ρηχό, δηλαδή να περιέχει δείκτες προς τις εσωτερικές δομές δεδομένων του αρχικού στιγμιότυπου, είτε βαθύ, δηλαδή να περιέχει πλήρη, νεοδημιουργηθέντα αντίγραφα αυτών των δομών δεδομένων. Το Prototype χρειάζεται σε περιπτώσεις όπου πρέπει να κατασκευαστεί μία ρέπλικα ενός αντικειμένου αλλά με κάποιον άλλον τρόπο, π.χ. στην Java με χρήση του τελεστή new και ενός κατασκευαστή αντιγράφου (copy constructor), προσβάλλεται η αρχή ανοιχτότητας-κλειστότητας. Η μέθοδος clone μπορεί να επικαλύπτει την κλήση του εκάστοτε κατασκευαστή αντιγράφου με ένα κοινό επίπεδο αφαίρεσης έτσι ώστε να μη χρειάζεται το εξωτερικό πρόγραμμα να γνωρίζει όλους τους παραγόμενους τύπους δεδομένων που υλοποιούν τη διασύνδεση Α, καθώς η clone επιστρέφει αναφορά του αφηρημένου τύπου Α.
Δομικά πρότυπα
Τα δομικά πρότυπα αφορούν τυποποιημένους τρόπους δυναμικής κατασκευής σύνθετων αντικειμένων τα οποία χρησιμοποιούν υπάρχουσες ιεραρχίες κλάσεων.
Decorator
Το πρότυπο αυτό επιτρέπει την εύκολη και δυναμική επέκταση της λειτουργικότητας κάποιων υπαρχόντων κλάσεων Α, Β κλπ, οι οποίες υλοποιούν την ίδια διασύνδεση ή κληρονομούν την ίδια αφηρημένη κλάση (έστω Interface), σε χρόνο εκτέλεσης. Αυτό γίνεται μέσω του Decorator, μίας νέας κλάσης η οποία επίσης υλοποιεί την Interface αλλά περιέχει ως ιδιωτικό πεδίο και μία αναφορά σε ένα στιγμιότυπο του γενικού τύπου Interface (έστω το instance), η οποία τυπικά μεταβιβάζεται ως όρισμα στον κατασκευαστή της Decorator. Έτσι οι μέθοδοι της τελευταίας υλοποιούν εσωτερικά την καινούργια λειτουργικότητα αλλά για τις κοινές εργασίες καλούν τις αντίστοιχες μεθόδους του instance. Κατά τον χρόνο εκτέλεσης θα μπορούσε το αντικείμενο Decorator να κατασκευάζεται με όρισμα οποιοδήποτε στιγμιότυπο τύπου Interface (ακόμα και του ίδιου του Decorator, αν και αυτό δε θα είχε ιδιαίτερο νόημα) ώστε κατά περίπτωση το αντικείμενο να παρέχει τη λειτουργικότητα οποιασδήποτε κλάσης τύπου Interface, είτε της Α είτε κάποιας άλλης, επεκτεταμένης με ένα συγκεκριμένο σύνολο δυνατοτήτων. Με αυτόν τον τρόπο γίνεται εφικτός ένας δυναμικός συνδυασμός λειτουργιών από στοιχειώδεις δομικούς λίθους κατά τον χρόνο εκτέλεσης.
Η εναλλακτική λύση, χωρίς χρήση κάποιου σχεδιαστικού προτύπου, θα ήταν η απλή κληρονομικότητα, με τον ορισμό κλάσεων οι οποίες επεκτείνουν τις Α, Β κλπ. και προσθέτουν τη νέα λειτουργικότητα. Ωστόσο η λύση αυτή δεν είναι εφικτή σε περίπτωση που οι Α, Β κλπ. δεν μπορούν να επεκταθούν με κληρονομικότητα (π.χ. αν δηλωθούν ως τελικές κλάσεις στην Java), ενώ σε άλλες περιπτώσεις δεν είναι καθόλου πρακτική, π.χ. αν έχουμε πολλαπλά διαφορετικά σύνολα νέων δυνατοτήτων τα οποία πρέπει να συνδυαστούν με τις Α, Β κλπ. Το πρόβλημα έγκειται στο ότι με την κληρονομικότητα όλοι οι πιθανοί συνδυασμοί δυνατοτήτων πρέπει να προβλεφθούν και να ληφθούν υπ’ όψιν κατά τη συγγραφή του προγράμματος. Αντιθέτως με την κλάση Decorator, η οποία δρα ως περίβλημα (wrapper) άλλων αντικειμένων τύπου Interface προς τα οποία περιέχει αναφορές / δείκτες, η σύνθεση νέων αντικειμένων ουσιαστικά γίνεται δυναμικά ενώ το πρόγραμμα εκτελείται. Ακολουθεί ένα απλό παράδειγμα:
Adapter
Το πρότυπο αυτό επιτρέπει την προσαρμογή της διασύνδεσης που εξάγει μία κλάση Α σε μία πρότυπη διασύνδεση, έστω Interface, που αναμένεται από ένα εξωτερικό πρόγραμμα ώστε να μην παραβιάζεται η αρχή ανοιχτότητας-κλειστότητας. Αυτό γίνεται μέσω μίας ενδιάμεσης κλάσης, του Adapter, η οποία υλοποιεί το Interface και ταυτοχρόνως είτε κληρονομεί την Α (υλοποίηση με κληρονομικότητα), είτε περιέχει μία ιδιωτική αναφορά σε αντικείμενο τύπου Α (υλοποίηση με συνάθροιση). Σε κάθε περίπτωση ο Adapter έχει πρόσβαση στις μεθόδους της Α και οι δικές του μέθοδοι, οι υπογραφές των οποίων συμφωνούν με αυτές που αναμένονται από κάποιον πελάτη καθώς προδιαγράφονται από τη διασύνδεση / αφηρημένη κλάση Interface, τις καλούν εσωτερικά και επιστρέφουν τα αποτελέσματα, αποκρύπτοντας παράλληλα τη διαδικασία αυτή από το εκάστοτε πρόγραμμα πελάτη. Το πρόβλημα που επιλύει το εν λόγω σχεδιαστικό πρότυπο εν γένει προκύπτει όταν μία υπάρχουσα ιεραρχία κλάσεων, οι οποίες υλοποιούν ένα συγκεκριμένο στοιχείο αφαίρεσης, πρέπει να επεκταθεί με την προσθήκη μίας νέας κλάσης η διασύνδεση της οποίας δεν είναι συμβατή με το υπάρχον στοιχείο αφαίρεσης.
Η υλοποίηση του προτύπου Adapter μέσω κληρονομικότητας επιτρέπει την προσαρμογή στη ζητούμενη διασύνδεση και των προστατευμένων μεθόδων της κλάσης Α, αντί μόνο των δημοσίων της, ενώ είναι και ελαφρώς πιο αποδοτική από την υλοποίηση με συνάθροιση, αφού κάθε κλήση στον Adapter «μεταφράζεται» σε κλήση σε μια άλλη μέθοδο του ιδίου αντί για κλήση σε μέθοδο άλλου αντικειμένου. Από την άλλη η υλοποίηση με συνάθροιση δεν αντιμετωπίζει προβλήματα ακόμα και αν η Α δεν μπορεί να κληρονομηθεί, ενώ επιτρέπει την προσαρμογή όχι μόνο της Α αλλά και κάθε υποκλάσης της λόγω του πολυμορφισμού.
Bridge
Σε περιπτώσεις που έχουμε ένα στοιχείο αφαίρεσης Α (π.χ. αφηρημένη κλάση ή διασύνδεση) και κάποιες κλάσεις που το υλοποιούν, είναι εύκολη η επέκταση της εν λόγω ιεραρχίας με ακόμα μία παραγόμενη κλάση χωρίς ιδιαίτερο κόπο· αρκεί το εξωτερικό πρόγραμμα να χρησιμοποιεί αναφορές προς τον αφηρημένο τύπο Α και όχι προς τους επιμέρους εξειδικευμένους παραγόμενους τύπους (αρχή ανοιχτότητας-κλειστότητας και αξιοποίηση του πολυμορφισμού). Όμως δεν είναι εύκολη η επέκταση της ίδιας της διασύνδεσης Α με νέες μεθόδους, ιδιότητες κλπ., έστω με ένα καινούργιο στοιχείο αφαίρεσης Β το οποίο κληρονομεί το Α, καθώς οι πιθανές κλάσεις που θα υλοποιούν το Β δεν είναι εύκολο να εκμεταλλευτούν τον υπάρχοντα κώδικα αντίστοιχων κλάσεων οι οποίες υλοποιούν το παλαιό στοιχείο αφαίρεσης Α. Θα μπορούσε βέβαια αυτό να γίνει με πολλαπλή κληρονομικότητα αλλά η εν λόγω σχεδίαση δεν είναι ευέλικτη και δεν υποστηρίζεται πάντοτε.
Τη λύση δίνει το πρότυπο Bridge, το οποίο χρησιμοποιείται όταν το υπό ανάπτυξη σύστημα περιέχει στοιχεία αφαίρεσης από τα οποία μπορούν να προκύψουν διαφορετικές υλοποιήσεις αλλά και νέα στοιχεία αφαίρεσης, που επίσης μπορούν να υλοποιηθούν σε διάφορες παραγόμενες κλάσεις. Η εφαρμογή του προτύπου έγκειται στη σχεδίαση δύο ιεραρχιών κληρονομικότητας, μίας ιεραρχίας στοιχείων αφαίρεσης (υψηλού επιπέδου) και μίας ιεραρχίας υλοποιήσεων (χαμηλού επιπέδου). Οι κλάσεις χαμηλού επιπέδου χρησιμοποιούνται για την οικοδόμηση των κλάσεων υψηλού επιπέδου μέσω συνάθροισης, καθώς το βασικό στοιχείο αφαίρεσης περιέχει μία αναφορά σε γενικού τύπου στιγμιότυπο του βασικού στοιχείου της ιεραρχίας χαμηλού επιπέδου. Έτσι οποιαδήποτε κλάση της ιεραρχίας υψηλού επιπέδου μπορεί να κάνει χρήση αντικειμένων οποιασδήποτε κλάσης της ιεραρχίας χαμηλού επιπέδου και αλλαγές μπορούν να γίνουν κατά τον χρόνο εκτέλεσης. Οι μέθοδοι των κλάσεων υψηλού επιπέδου μπορούν να κάνουν χρήση μόνο των μεθόδων του βασικού στοιχείου της ιεραρχίας χαμηλού επιπέδου οι οποίες υποσκελίζονται στις επιμέρους υλοποιήσεις.
Ακολουθεί ένα απλό παράδειγμα, όπου ένα στοιχείο αφαίρεσης Α υλοποιείται με δύο διαφορετικούς τρόπους (μία παραγόμενη κλάση για Windows και μία για Unix). Σκοπός είναι η επέκταση της Α με ένα στοιχείο αφαίρεσης Β το οποίο κληρονομεί από αυτήν και έχει τις δικές του υλοποιήσεις. Με αυτόν τον στόχο κατά νου γίνεται χρήση του προτύπου Bridge:
Proxy
Όταν η πρόσβαση ενός εξωτερικού προγράμματος σε αντικείμενα κάποιας συγκεκριμένης κλάσης (έστω της Α) πρέπει να είναι ελεγχόμενη και να πληροί ορισμένες προϋποθέσεις (π.χ., για λόγους εξοικονόμησης μνήμης, να μη φορτώνεται πραγματικά η Α μέχρι να κληθεί μία μέθοδος της), το πρότυπο Proxy παρέχει έναν τυποποιημένο τρόπο ώστε αυτό να γίνεται διατηρώντας την κλειστότητα του εξωτερικού προγράμματος ως προς την εν λόγω κλάση και τον τρόπο λειτουργίας της· ακόμα και αν η υλοποίηση της αλλάξει ο πελάτης είναι αδιάφορος απέναντι σε αυτές τις αλλαγές (δε χρειάζεται τροποποίηση) χάρη σε ένα επίπεδο αφαίρεσης που του παρέχεται από μία ενδιάμεση κλάση, τον Proxy, η οποία παίζει το ρόλο του μεσολαβητή πρόσβασης. Ο Proxy είναι που εκτελεί όλους τους απαραίτητους ελέγχους και προσπελαύνει πραγματικά τα αντικείμενα, ενώ ταυτόχρονα υλοποιεί την ίδια διασύνδεση με την Α κι έτσι ο πελάτης, ο οποίος κατέχει μία αναφορά προς στιγμιότυπο του Proxy αντί της Α, δεν αντιλαμβάνεται καν τη μεσολάβησή του· ο Proxy ουσιαστικώς εικονικοποιεί την πρόσβαση στη ζητούμενη κλάση. Συνήθως κατασκευάζεται, αντί για την Α, από ένα Factory και εντελώς διαφανώς για το εξωτερικό πρόγραμμα, ενώ δεν είναι σπάνιο να περιέχει μία αναφορά στο πραγματικό στιγμιότυπο της Α ως ιδιωτικό πεδίο.
Το σχεδιαστικό αυτό πρότυπο αποτελεί ειδική εφαρμογή της γενικότερης έννοιας του proxy στην πληροφορική. Με αυτήν τη γενικότερη έννοια ο proxy μπορεί να μεσολαβεί μεταξύ ενός πελάτη και ενός οποιουδήποτε ακριβού, σπάνιου ή περίπλοκου πόρου. Μία ιδιαίτερη περίπτωση εφαρμογής της έννοιας του proxy αποτελεί ο απομακρυσμένος proxy, όπως τα στελέχη (stubs) πελάτη και διακομιστή στο υπόδειγμα απομακρυσμένης κλήσης διαδικασιών στα συστήματα ενδιάμεσου λογισμικού. Ακολουθεί ένα παράδειγμα όπου μία κλάση τοπικού Proxy αξιοποιείται έτσι ώστε, αν το επιλέξει ο χρήστης, να καθυστερεί τη φόρτωση στη μνήμη της κλάσης LargeClass μέχρι να κληθεί μία μέθοδός της:
Συμπεριφορικά πρότυπα
Τα συμπεριφορικά πρότυπα αφορούν τον καταμερισμό αρμοδιοτήτων σε διάφορες κλάσεις και τον ορισμό του τρόπου επικοινωνίας μεταξύ των αντικειμένων τους κατά τον χρόνο εκτέλεσης. Σε αντίθεση με τα δομικά πρότυπα, τα συμπεριφορικά βρίσκουν εφαρμογή στον αρχικό σχεδιασμό μίας ιεραρχίας κλάσεων και όχι στην εκ των υστέρων επέκταση κάποιας υπάρχουσας ιεραρχίας. Ο γενικός κανόνας είναι ότι έχουμε να κάνουμε με μία ομάδα κλάσεων οι οποίες υλοποιούν με διαφορετικούς τρόπους μία κοινή διασύνδεση Α· ως συνήθως το εξωτερικό πρόγραμμα είναι προτιμότερο να χειρίζεται μόνον αναφορές του αφηρημένου τύπου Α και να βασίζεται στον πολυμορφισμό ώστε να μην παραβιάζεται η αρχή ανοιχτότητας-κλειστότητας. Η επικοινωνία μεταξύ αντικειμένων γίνεται με παρόμοιο τρόπο, καθώς όχι σπάνια μία κλήση μεθόδου (ίσως κληση κατασκευαστή) δέχεται ως ορισμα μία αναφορά αφηρημένου τύπου κι έτσι το αντίστοιχο αντικείμενο μπορεί να προσπελαύνει με τυποποιημένο τρόπο δημόσιες μεθόδους στιγμιοτύπων κάθε κλάσης της επίμαχης ιεραρχίας.
Strategy
Όταν είναι διαθέσιμοι πολλαπλοί τρόποι επίλυσης ενός προβλήματος (π.χ. διαφορετικοί αλγόριθμοι), είναι προτιμότερο ο καθένας από αυτούς να μην υλοποιείται μέσα στις κλάσεις-πελάτες που τον χρησιμοποιούν (π.χ. ως ιδιωτική μέθοδος), έτσι ώστε οι πελάτες να έχουν μικρότερη περιπλοκότητα και οι διάφοροι αλγόριθμοι να είναι επαναχρησιμοποιήσιμοι και προσπελάσιμοι από πολλαπλά εξωτερικά προγράμματα. Με το πρότυπο Strategy όλοι οι διαφορετικοί αλγόριθμοι ορίζονται ως ξεχωριστές κλάσεις που υλοποιούν μία κοινή διασύνδεση Α και οι πελάτες διατηρούν ως πεδίο μία αναφορά προς τον αφηρημένο τύπο Α. Στο πεδίο αυτό δίνεται τιμή μέσω του ορίσματος κάποιας μεθόδου του πελάτη (πιθανώς του κατασκευαστή του), έτσι ώστε η ταυτότητα του εκάστοτε χρησιμοποιούμενου αλγορίθμου από όλους τους διαθέσιμους για την εκτέλεση της ζητούμενης εργασίας να είναι εύκολα παραμετροποιήσιμη, με μία απλή αλλαγή αυτού του ορίσματος κατά την κλήση της προαναφερθείσας μεθόδου.
Template
Το πρότυπο αυτό είναι εκλέπτυνση του Strategy για την περίπτωση που κάθε αλγόριθμος έχει πολλαπλές παραλλαγές οι οποίες διαφέρουν σε ορισμένα βήματα αλλά κάποια άλλα σημεία τους είναι κοινά. Τότε για κάθε αλγόριθμο μπορούμε να ορίσουμε ένα στοιχείο αφαίρεσης Β το οποίο υλοποιεί τη διασύνδεση Α και με τη σειρά του κληρονομείται από πολλές παραλλαγές του αλγορίθμου. Το κάθε Β περιέχει την υλοποίηση των αμετάβλητων βημάτων και, στα σημεία που οι παραλλαγές διαφέρουν, καλεί αφηρημένες προστατευμένες μεθόδους. Οι μέθοδοι αυτές υλοποιούνται διαφορετικά σε κάθε παραλλαγή που κληρονομεί το Β.
Visitor
Το πρότυπο Visitor είναι ένας τρόπος διαχωρισμού κάποιου αλγορίθμου, ο οποίος πιθανώς εκφράζει μία επέκταση στη λειτουργικότητα μίας ιεραρχίας κλάσεων, από τις εν λόγω κλάσεις. Στόχος είναι η σταδιακή προσθήκη νέων δυνατοτήτων σε όλες τις κλάσεις που υλοποιούν μία διασύνδεση Α χωρίς να χρειάζεται να τροποποιηθούν οι κλάσεις αυτές και χωρίς το εξωτερικό πρόγραμμα να γνωρίζει τους ακριβείς τύπους των αντικειμένων (μπορεί να χειρίζεται τα τελευταία με αφηρημένες αναφορές τύπου Α). Το μέσον για την επίτευξη του σκοπού αυτού είναι η ομαδοποίηση όλων των μεθόδων που περιγράφουν τη νέα λειτουργικότητα για κάθε κλάση της ιεραρχίας σε μία νέα, ξεχωριστή κλάση Visitor η οποία δεν κληρονομεί από την Α. Η Visitor περιέχει πολυμορφικές μεθόδους visit η καθεμία από τις οποίες δέχεται διαφορετικού τύπου όρισμα· οι πιθανοί τύποι είναι οι παραγόμενες κλάσεις που υλοποιούν την Α. Κάθε μέθοδος visit περιγράφει τη νέα λειτουργικότητα που αντιστοιχεί στην κλάση του ορίσματος της (π.χ. μία επεξεργασία των δεδομένων της εν λόγω κλάσης) αλλά οι μέθοδοι αυτές δεν καλούνται άμεσα από τον προγραμματιστή. Αντιθέτως το εξωτερικό πρόγραμμα, για κάθε αντικείμενο Β της ιεραρχίας στο οποίο θέλει να προσθέσει τη νέα λειτουργικότητα, καλεί μία μέθοδο accept του Β με όρισμα το αντικείμενο Visitor. Η accept πρέπει να προδιαγράφεται από την Α και να υλοποιείται σε κάθε παραγόμενη κλάση, ενώ το μόνον που κάνει είναι να καλεί με τη σειρά της τη μέθοδο visit του ορίσματος της με όρισμα το αντικείμενο όπου περιέχεται. Έτσι τελικώς γίνεται η κατάλληλη επεξεργασία, με κλήση της κατάλληλης μεθόδου, χωρίς το εξωτερικό πρόγραμμα να γνωρίζει καν τον ακριβή παραγόμενο τύπο της εκάστοτε Β. Αν πολλές διαφορετικές επεκτάσεις είναι επιθυμητές, τότε μπορεί η κλάση Visitor να γίνει διασύνδεση και να υλοποιείται με διαφορετικές κλάσεις για κάθε ζητούμενη επέκταση.
Observer
δεξιά|600px|μικρογραφία|UML: Το Σχεδιαστικό Πρότυπο Παρατηρητή / Observer. Σε περιπτώσεις που κάποια αντικείμενα (παρατηρητές) ενδιαφέρονται να λαμβάνουν ειδοποιήσεις για τυχόν αλλαγές στην κατάσταση κάποιου άλλου αντικειμένου Α (π.χ. τροποποιήσεις τιμών κάποιων πεδίων του), υπάρχουν δύο προσεγγίσεις για την υλοποίηση αυτών των ενημερώσεων: είτε τις κατάλληλες στιγμές το Α να καλεί προκαθορισμένες μεθόδους των παρατηρητών και να τους μεταβιβάζει έτσι δεδομένα, είτε οι παρατηρητές να καλούν μία μέθοδο του Α για να λαμβάνουν κατά βούληση πληροφορίες. Η ενδιαφέρουσα περίπτωση είναι η πρώτη καθώς μόνον το Α γνωρίζει πότε υπάρχουν αλλαγές στην κατάσταση του και τέτοιες αλλαγές είναι που πρέπει να πυροδοτούν τις ενημερώσεις. Ο απλούστερος τρόπος είναι να διατηρεί μία συνδεδεμένη λίστα με όλους τους παρατηρητές που κατά καιρούς έχουν εκδηλώσει ενδιαφέρον και να καλεί τις κατάλληλες μεθόδους τους τις κατάλληλες στιγμές. Όμως αυτή η λύση προκαλεί προβλήματα κλειστότητας καθώς ένας άλλος τύπος παρατηρητή μπορεί να έχει διαφορετικές μεθόδους, ενώ το Α παρουσιάζει υψηλή σύζευξη με άλλες κλάσεις. Το πρότυπο Observer δίνει μία λύση σε αυτό το πρόβλημα: ορίζει μία διασύνδεση Observable, η οποία περιέχει μία μέθοδο register (για την εκούσια δήλωση παρατηρητών) και μία μέθοδο unregister (για την εκούσια αποχώρηση παρατηρητών), και μία διασύνδεση Observer, με μία μέθοδο synchronize για τη μεταβίβαση ενημερωμένων δεδομένων. Η κλάση κάθε αντικειμένου Α πρέπει να υλοποιεί τη διασύνδεση Observable και η κλάση κάθε παρατηρητή τη διασύνδεση Observer. Ένα αντικείμενο Observable διατηρεί μία λίστα με αντικείμενα του αφηρημένου τύπου Observer τα οποία έχουν καλέσει τη μέθοδο register του εν λόγω αντικειμένου. Οι εγγραφές αυτές χρησιμοποιούνται τις κατάλληλες χρονικές στιγμές για την ειδοποίηση των παρατηρητών και αυτό το είδος αλληλεπίδρασης ονομάζεται publish-subscribe.
Ένα παράδειγμα χρήσης του πρότυπου Objerver είναι ένα κουμπί σε ένα γραφικό περιβάλλον εργασίας. Χρειαζόμαστε ένα αντικείμενο objserver το οποίο θα παρακολουθεί το κουμπί και όταν αυτό θα πατηθεί να ενεργοποιεί μια εκτέλεση κώδικα. Στην java τέτοια αντικείμενα λέγονται και listeners.
Παραπομπές
Κατηγορία:Ανάπτυξη λογισμικού
Μπόλαντς
Η Μπόλαντς (αγγλικά: Bolands), γνωστή επίσης και ως Μπόλανς (Bolans), είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία της Αγίας Μαρίας. Βρίσκεται νότια της Αντίγκουα και Μπαρμπούντα, νοτιοδυτικά της Αντίγκουα και κεντρικά της Αγίας Μαρίας. Έχει πληθυσμό 2.088 κατοίκων (2010).
Γεωγραφία
Η Μπόλαντς βρίσκεται νότια της Αντίγκουα και Μπαρμπούντα, νοτιοδυτικά της Αντίγκουα και κεντρικά της Αγίας Μαρίας. Βρίσκεται νότια της πρωτεύουσας, Σαιντ Τζον. Βρίσκεται στην οδό Βάλλεϋ Ρόουντ.
Παραπομπές
Κατηγορία:Πόλεις της Αντίγκουα και Μπαρμπούντα Κατηγορία:Αγία Μαρία (Αντίγκουα και Μπαρμπούντα)
Οριενταλισμός
μικρογραφία|300x300εσ| Άγνωστος Βενετός καλλιτέχνης, Η Υποδοχή των Πρέσβεων στη Δαμασκό, 1511, [[Μουσείο του Λούβρου|Λούβρο . Το ελάφι με κέρατα στο προσκήνιο δεν είναι γνωστό ότι υπήρχε ποτέ στη φύση στη Συρία .]] μικρογραφία|300x300εσ| [[Ευγένιος Ντελακρουά, Οι Γυναίκες του Αλγερίου, 1834, Λούβρο, Παρίσι]] εναλλ.=Semiramide, θρυλική βασίλισσα της Βαβυλώνας, έργο 1905 ανατολίτικου και συμβολιστικού γούστου από τον Cesare Saccaggi από την Tortona. Η Σεμίραμις θεωρούνταν ανέκαθεν η προσωποποίηση της αμαρτίας του πόθου, που αντιπροσωπεύεται σε αυτόν τον μεγάλο πίνακα από τα σαγόνια του άγριου αιλουροειδούς που εξημερώθηκε από τη βασίλισσα.|μικρογραφία|Semiramide, θρυλική βασίλισσα της Βαβυλώνας, έργο 1905 ανατολίτικου και συμβολιστικού γούστου από τον Cesare Saccaggi από την Tortona. Η Σεμίραμις θεωρούνταν ανέκαθεν η προσωποποίηση της αμαρτίας του πόθου, που αντιπροσωπεύεται σε αυτόν τον μεγάλο πίνακα από τα σαγόνια του άγριου αιλουροειδούς που εξημερώθηκε από τη βασίλισσα. Στην ιστορία της τέχνης, της λογοτεχνίας και των πολιτιστικών σπουδών, ο Οριενταλισμός ή Ανατολισμός είναι η απομίμηση ή απεικόνιση πτυχών του ανατολικού κόσμου. Αυτές οι απεικονίσεις γίνονται συνήθως από συγγραφείς, σχεδιαστές και καλλιτέχνες από τη Δύση. Συγκεκριμένα, η ανατολίτικη ζωγραφική, που απεικονίζει πιο συγκεκριμένα τη «Μέση Ανατολή», ήταν μια από τις πολλές ειδικότητες της ακαδημαϊκής τέχνης του 19ου αιώνα και η λογοτεχνία των δυτικών χωρών είχε παρόμοιο ενδιαφέρον για τα ανατολίτικα θέματα.
Από τη δημοσίευση του έργου Οριενταλισμός του Έντουαρντ Σαΐντ το 1978, πολλές ακαδημαϊκές συζητήσεις έχουν αρχίσει να χρησιμοποιούν τον όρο για να αναφερθούν σε μια γενική πατροναριστική δυτική στάση απέναντι στις κοινωνίες της Μέσης Ανατολής, της Ασίας και της Βόρειας Αφρικής. Η Δύση ουσιαστικοποιεί αυτές τις κοινωνίες ως στατικές και μη-ανεπτυγμένες κατασκευάζοντας έτσι μια άποψη του ανατολικού πολιτισμού, που μπορεί να μελετηθεί, να απεικονιστεί και να αναπαραχθεί στην υπηρεσία της αυτοκρατορικής εξουσίας. Ουσιώδης σε αυτήν την κατασκευή είναι η ιδέα ότι η δυτική κοινωνία είναι ανεπτυγμένη, λογική, ευέλικτη και ανώτερη.
Ετυμολογία
Ο οριενταλισμός αναφέρεται στην Ανατολή, σε αναφορά και αντίθεση με τον Δυτικό Κόσμο. Η λέξη εισήλθε στην αγγλική γλώσσα από τη μεσαιωνική γαλλική orient. Αυτή, με τη σειρά της, κατάγεται από το λατινικό Oriens: το ανατολικό μέρος του κόσμου, ο ουρανός εκεί που ανατέλλει ο ήλιος. Ωστόσο, άρχισε να χρησιμοποιείται ως γεωγραφικός όρος.
Τέχνη
Στην ιστορία της τέχνης, ο όρος αναφέρεται στα έργα των Δυτικών καλλιτεχνών, που ειδικεύτηκαν σε ανατολίτικα θέματα, που παράγονται από τα ταξίδια τους στη Δυτική Ασία κατά τον 19ο αιώνα. Εκείνη την εποχή, καλλιτέχνες και μελετητές χαρακτηρίστηκαν ως Οριενταλιστές, ειδικά στη Γαλλία. Παρά την τόσο κοινωνική περιφρόνηση για ένα στυλ αναπαραστατικής τέχνης, η Γαλλική Εταιρεία Οριενταλιστών Ζωγράφων ιδρύθηκε το 1893, με τον Ζαν-Λεόν Ζερόμ ως επίτιμο πρόεδρο. Στη Βρετανία, ο όρος Οριενταλιστής σήμαινε "καλλιτέχνης".
Ο σχηματισμός της Γαλλικής Εταιρείας Οριενταλιστών Ζωγράφων άλλαξε τη συνείδηση των ασκούμενων στα τέλη του 19ου αιώνα, καθώς οι καλλιτέχνες μπορούσαν τώρα να δουν τον εαυτό τους ως μέρος ενός ξεχωριστού καλλιτεχνικού κινήματος. Ως καλλιτεχνικό κίνημα, η ανατολίτικη ζωγραφική αντιμετωπίζεται γενικά ως ένας από τους πολλούς κλάδους της ακαδημαϊκής τέχνης του 19ου αιώνα. Ωστόσο, υπήρχαν πολλά διαφορετικά είδη ανατολίτικης τέχνης. Οι ιστορικοί της τέχνης τείνουν να αναγνωρίζουν δύο μεγάλους τύπους ανατολίτικου καλλιτέχνη: τους ρεαλιστές, που ζωγράφιζαν προσεκτικά ό,τι παρατηρούσαν, και όσους φαντάστηκαν ανατολίτικες σκηνές χωρίς να φύγουν ποτέ από το στούντιό τους. Γάλλοι ζωγράφοι όπως ο Ευγένιος Ντελακρουά (1798–1863) και ο Ζαν-Λεόν Ζερόμ (1824–1904) θεωρούνται ευρέως ως οι κορυφαίοι του κινήματος του Ανατολισμού.
Ανατολικές σπουδές
Επιπλέον, ο εβραϊσμός και οι εβραϊκές σπουδές κέρδισαν δημοτικότητα μεταξύ Βρετανών και Γερμανών μελετητών τον 19ο και τον 20ο αιώνα. Ο ακαδημαϊκός τομέας των ανατολικών σπουδών, ο οποίος απαρτιζόταν από τους πολιτισμούς της Εγγύς και Άπω Ανατολής, έγινε το πεδίο των ασιατικών σπουδών και των σπουδών της Μέσης Ανατολής.
Επικριτικές μελέτες
Ο Έντουαρντ Σαΐντ επαναπροσδιορίζει τον όρο για να περιγράψει μια διεισδυτική δυτική παράδοση - ακαδημαϊκή και καλλιτεχνική - των προκατειλημμένων εξωτερικών ερμηνειών του ανατολικού κόσμου, που διαμορφώθηκαν από τις πολιτιστικές στάσεις του ευρωπαϊκού ιμπεριαλισμού τον 18ο και του 19ου αιώνα. Η διατριβή του αναπτύσσει τη θεωρία της πολιτιστικής ηγεμονίας του Αντόνιο Γκράμσι και τη θεωρία του Μισέλ Φουκώ για να ασκήσει κριτική στην επιστημονική παράδοση των ανατολικών σπουδών. Ο Σαΐντ άσκησε κριτική στους σύγχρονους μελετητές, που διαιωνίζουν την παράδοση της εξωτερικής ερμηνείας των αραβο- ισλαμικών πολιτισμών.
Στον ακαδημαϊκό κόσμο, το βιβλίο Οριενταλισμός (1978) έγινε ένα θεμελιώδες κείμενο μεταποικιακών πολιτιστικών σπουδών. Επιπλέον, σε σχέση με τον πολιτιστικό θεσμό της ιθαγένειας, ο Οριενταλισμός έχει καταστήσει την έννοια της ιθαγένειας ως πρόβλημα της επιστημολογίας, επειδή η ιθαγένεια προήλθε από έναν κοινωνικό θεσμό του δυτικού κόσμου. Ως εκ τούτου, το πρόβλημα του ορισμού της ιθαγένειας αναδιαμορφώνει την ιδέα της Ευρώπης σε περιόδους κρίσεων.
Υπάρχει επίσης μια τάση κριτικής στον ισλαμικό κόσμο και το 2002 εκτιμάται ότι μόνο στη Σαουδική Αραβία, γράφτηκαν από ντόπιους ή ξένους μελετητές, περίπου 200 βιβλία επικριτικά για τον Ανατολισμό, καθώς και περίπου 2000 άρθρα.
Στην ευρωπαϊκή αρχιτεκτονική και διακόσμηση
μικρογραφία|Μπράιτον, Αγγλία Το μορέσκ στυλ της αναγεννησιακής διακόσμησης είναι μια ευρωπαϊκή προσαρμογή του ισλαμικού αραμπέσκ, που ξεκίνησε στα τέλη του 15ου αιώνα και επρόκειτο να χρησιμοποιηθεί σε ορισμένους τύπους έργων, όπως στη βιβλιοδεσία, μέχρι σχεδόν σήμερα.
Ένα από τα πρώτα παραδείγματα πρώιμης αρχιτεκτονικής χρήσης μοτίβων από την ινδική υποήπειρο είναι η πρόσοψη του Guildhall του Λονδίνου (1788–1789). Το στυλ έγινε δημοφιλές στη Δύση.
Τουρκερί (γαλλικά: turquerie) ήταν η ανατολίτικη μόδα στη Δυτική Ευρώπη από τον 16ο ως τον 18ο αιώνα για μίμηση στοιχείων της τουρκικής τέχνης και κουλτούρας στις διακοσμητικές τέχνες, την υιοθέτηση τουρκικής φορεσιάς κατά καιρούς, όσο και το ενδιαφέρον για την τέχνη που απεικόνιζε την ίδια την Οθωμανική Αυτοκρατορία. Η Βενετία, ο παραδοσιακός εμπορικός εταίρος των Οθωμανών, ήταν το παλαιότερο κέντρο, με τη Γαλλία να γίνεται πιο εμφανής τον 18ο αιώνα.
Σινουαζερί είναι ο γενικός όρος για τη μόδα για κινεζικά θέματα στη διακόσμηση στη Δυτική Ευρώπη, ξεκινώντας από τα τέλη του 17ου αιώνα και με κορύφωση ανά κύματα. Από την Αναγέννηση έως τον 18ο αιώνα, οι δυτικοί σχεδιαστές προσπάθησαν να μιμηθούν την τεχνική πολυπλοκότητα των κινεζικών κεραμικών με μερική μόνο επιτυχία. Οι πρώτες νότες εμφανίστηκαν τον 17ο αιώνα σε έθνη με ενεργές εταιρείες της Ανατολικής Ινδίας: Αγγλία, Δανία, Κάτω Χώρες και Γαλλία. Κεραμικά κατασκευασμένα στο Ντελφτ και άλλες ολλανδικές πόλεις υιοθέτησαν τη γνήσια μπλε και λευκή πορσελάνη εποχής Μινγκ από τις αρχές του 17ου αιώνα. Τα πρώιμα κεραμικά είδη, που κατασκευάστηκαν στο Μέισεν, και σε άλλα κέντρα μιμούνταν κινεζικά σχήματα για πιάτα, βάζα και τσαγιέρες.
Μετά το 1860, ο Ιαπωνισμός, που πυροδοτήθηκε από την εισαγωγή του Ουκίγιο-ε, έγινε σημαντική επιρροή στις δυτικές τέχνες. Συγκεκριμένα, πολλοί σύγχρονοι Γάλλοι καλλιτέχνες όπως ο Κλωντ Μονέ και ο Εντγκάρ Ντεγκά επηρεάστηκαν από το ιαπωνικό στυλ.
Η αιγυπτιακή αρχιτεκτονική έγινε δημοφιλής στις αρχές και τα μέσα του 19ου αιώνα και συνεχίστηκε ως ελάσσον στυλ στις αρχές του 20ου αιώνα.
Πριν τον 19ο αιώνα
μικρογραφία | 324x324px | "[[Σουλτάνος Μωάμεθ Β'", 1480]]
Απεικονίσεις "Μαυριτανών" και "Τούρκων" (ανακριβώς οριζόμενες μουσουλμανικές ομάδες σε νότια Ευρώπη, Βόρεια Αφρική και Δυτική Ασία) εντοπίζονται στη μεσαιωνική, αναγεννησιακή και μπαρόκ τέχνη.
Στις Βιβλικές σκηνές στην πρώιμη ολλανδική ζωγραφική, σε δευτερεύουσες μορφές, ειδικά στους Ρωμαίους, δόθηκαν εξωτικά κοστούμια, που αντανακλούσαν αχνά τα ρούχα της Εγγύς Ανατολής. Οι Τρεις μάγοι στη Γέννηση του Ιησού ήταν ένα ιδιαίτερο επίκεντρο. Η αναγεννησιακή Βενετία είχε μια φάση ιδιαίτερου ενδιαφέροντος για τις απεικονίσεις της Οθωμανικής Αυτοκρατορίας στη ζωγραφική. Ο Μπελίνι, που ταξίδεψε στην Κωνσταντινούπολη και ζωγράφισε τον σουλτάνο, και ο Καρπάτσιο ήταν οι κορυφαίοι ζωγράφοι. Μέχρι τότε οι απεικονίσεις ήταν πιο ακριβείς, με άντρες τυπικά ντυμένους στα λευκά. Η απεικόνιση ανατολίτικων χαλιών σε πίνακες ζωγραφικής της Αναγέννησης μερικές φορές τροφοδείται από ανατολίτικο ενδιαφέρον, αλλά πιο συχνά απλώς αντανακλά το κύρος, που είχαν αυτά τα ακριβά αντικείμενα κατά την περίοδο.
Ο Ζαν-Ετιέν Λιοτάρ (1702–1789) επισκέφθηκε την Κωνσταντινούπολη και ζωγράφισε πολλά παστέλ τουρκικών σκηνών της καθημερινότητας. Συνέχισε επίσης να φοράει τουρκική ενδυμασία για μεγάλο χρονικό διάστημα, όταν επέστρεψε στην Ευρώπη. Ο φιλόδοξος Σκωτσέζος καλλιτέχνης του 18ου αιώνα Γκάβιν Χάμιλτον βρήκε μια λύση στο πρόβλημα της χρήσης σύγχρονου ρουχισμού, που θεωρούνταν αντιηρωικός και άκομψος, στην ιστορική ζωγραφική, χρησιμοποιώντας σκηνές της Μέσης Ανατολής με Ευρωπαίους να φορούν τοπική φορεσιά, όπως συμβουλευόταν να κάνουν οι ταξιδιώτες. Πολλοί ταξιδιώτες είχαν ζωγραφιστεί με εξωτική ανατολίτικη φορεσιά κατά την επιστροφή τους, συμπεριλαμβανομένου του Λόρδου Βύρωνα, όπως και πολλοί που δεν είχαν φύγει ποτέ από την Ευρώπη, συμπεριλαμβανομένης της Μαντάμ ντε Πομπαντούρ. Το αυξανόμενο γαλλικό ενδιαφέρον για την εξωτική ανατολίτικη πολυτέλεια και την έλλειψη ελευθερίας τον 18ο αιώνα αντικατοπτρίζει σε κάποιο βαθμό μια έντονη αναλογία με τη δική τους γαλλική απόλυτη μοναρχία. Η ποίηση του Λόρδου Βύρωνα είχε μεγάλη επιρροή στην εισαγωγή της Ευρώπης στον Ρομαντισμό σε εξωτικά ανατολίτικα σκηνικά, κάτι που επρόκειτο να κυριαρχήσει στην ανατολίτικη τέχνη του 19ου αιώνα.
Γαλλικός Οριενταλισμός
μικρογραφία|240x240εσ|[[Το Τουρκικό Λουτρό, 1862]] Η γαλλική οριενταλιστική ζωγραφική μεταμορφώθηκε από την ανεπιτυχή εισβολή του Ναπολέοντα σε Αίγυπτο και Συρία το 1798–1801, που πυροδότησε μεγάλο δημόσιο ενδιαφέρον για την Αιγυπτιολογία.
Η πρώτη μεγάλη επιτυχία του Ευγένιου Ντελακρουά, η Σφαγή της Χίου το 1824, δημιουργήθηκε, προτού επισκεφθεί ο ίδιος την Ελλάδα, η οποία μαχόταν για ανεξαρτησία από τους Οθωμανούς και θεωρούνταν το ίδιο "εξωτική" με τα πιο μεσανατολίτικα μέρη της αυτοκρατορίας. Ακολούθησε από τον ίδιο το έργο Η Ελλάδα στα ερείπια του Μεσολογγίου. Το 1832, ο Ντελακρουά τελικά κατάφερε να επισκεφθεί την περιοχή της σημερινής Αλγερίας και του Μαρόκου. Εντυπωσιάστηκε πολύ από όσα είδε, συγκρίνοντας τον βορειοαφρικανικό τρόπο ζωής με αυτόν των αρχαίων Ρωμαίων, και συνέχισε να ζωγραφίσει εντυπώσεις από το ταξίδι του κατά την επιστροφή του στη Γαλλία. Όπως πολλοί μεταγενέστεροι Οριενταλιστές ζωγράφοι, οργιζόταν από τη δυσκολία του να ζωγραφίσει γυναίκες και πολλά από τα έργα του παρουσιάζουν Εβραίους ή έφιππους πολεμιστές. Ωστόσο, προφανώς κατάφερε να εισέλθει στο χαρέμι ενός σπιτιού και να ζωγραφίσει τις Γυναίκες του Αλγερίου. Λίγοι μεταγενέστεροι πίνακες ζωγραφικής είχαν τέτοια αυθεντικότητα.
Όταν ο Ζαν Ωγκύστ Ντομινίκ Ενγκρ, διευθυντής της Γαλλικής Ακαδημίας Ζωγραφικής, ζωγράφισε τη δική του οπτική για ένα τουρκικό λουτρό, έκανε την αισθησιακή εκδοχή του για την Ανατολή ευρύτερα αποδεκτή γενικοποιώντας τα γυναικεία σώματα (που μπορεί να ήταν όλα το ίδιο μοντέλο). Στην εξωτική Ανατολή θεωρούνταν αποδεκτός ο πιο ανοιχτός αισθησιασμός. Αυτός ο τρόπος απεικόνισης παρέμεινε στην τέχνη μέχρι και τις αρχές του 20ού αιώνα, όπως φαίνεται από τα ανατολίτικα ημίγυμνα του Ανρί Ματίς και τη χρήση ανατολίτικων φορεσιών και σχεδίων.
Σε πολλά τέτοια έργα, η Ανατολή απεικονίζεται ως εξωτική, πολύχρωμη και αισθησιακή, σχεδόν στερεότυπο. Τέτοια έργα επικεντρώνονταν κυρίως σε αραβικές, εβραϊκές και άλλες σημιτικές κουλτούρες, καθώς με αυτές έρχονταν σε επαφή περισσότερο οι καλλιτέχνες, όσο η Γαλλία ενδιαφερόταν όλο και περισσότερο για την Βόρεια Αφρική. Πολλά έργα ασχολούνταν με τον ισλαμικό πολιτισμό, συχνά περιέχοντας οδαλίσκες.
Βρετανικός Οριενταλισμός
Αν και το βρετανικό πολιτικό ενδιαφέρον για τα εδάφη της Οθωμανικής Αυτοκρατορίας ήταν τόσο έντονο όσο στη Γαλλία, ασκήθηκε κυρίως πιο διακριτικά. Η προέλευση της βρετανικής ανατολίτικης ζωγραφικής του 19ου αιώνα οφείλεται περισσότερο στη θρησκεία παρά στη στρατιωτική κατάκτηση ή στην αναζήτηση τοποθεσιών με γυμνές γυναίκες. Ο κορυφαίος Βρετανός ζωγράφος Σερ Ντέιβιντ Γουίλκι ήταν 55 ετών, όταν ταξίδεψε στην Κωνσταντινούπολη και την Ιερουσαλήμ το 1840. Αν και δεν έχει χαρακτηριστεί θρησκευτικός ζωγράφος, έκανε το ταξίδι με μια προτεσταντική ατζέντα για τη μεταρρύθμιση της θρησκευτικής ζωγραφικής, καθώς πίστευε ότι: "ένας Μαρτίνος Λούθηρος στη ζωγραφική είναι αναγκαίος τόσο πολύ, όσο και στη θεολογία, για να εξαλείψει τις καταχρήσεις, με τις οποίες επιβαρύνεται η θεϊκή μας επιδίωξη", με το οποίο εννοούσε την παραδοσιακή χριστιανική εικονογραφία. Ήλπιζε να βρει πιο αυθεντικές σκηνές και διακόσμηση για Βιβλικά θέματα στην τοποθεσία τους αυτή καθεαυτή, αν και ο θάνατός του στο Γιβραλτάρ τον εμπόδισε. Άλλοι καλλιτέχνες είχαν παρόμοια κίνητρα, δίνοντας έμφαση στον ρεαλισμό στη βρετανική ανατολίτικη τέχνη από την αρχή. Ο Γάλλος καλλιτέχνης Τζέιμς Τισό χρησιμοποίησε επίσης σύγχρονο τοπίο και διακόσμηση της Μέσης Ανατολής για βιβλικά θέματα, με μικρή προσοχή στις ιστορικές φορεσιές ή σε άλλα είδη.
Ο Γουίλιαμ Χόλμαν Χαντ δημιούργησε μια σειρά από σημαντικούς Βιβλικούς πίνακες με βάση τα ταξίδια του στη Μέση Ανατολή, αυτοσχεδιαστικές παραλλαγές σύγχρονων αραβικών ενδυμάτων και επίπλων για να αποφύγει συγκεκριμένα ισλαμικά στιλ, καθώς και ορισμένα τοπία και θέματα.
Άλλοι καλλιτέχνες επικεντρώθηκαν στη ζωγραφική τοπίου, συχνά σε σκηνές της ερήμου. Ο Ντέιβιντ Ρόμπερτς (1796–1864) παρήγαγε αρχιτεκτονικά τοπία, πολλά από αρχαιότητες, και δημοσίευσε πολύ επιτυχημένα βιβλία λιθογραφιών από αυτά.
Αλλού
μικρογραφία|Anders Zorn, Άνδρας και αγόρι στο Αλγέρι, 1887 Η ρωσική ανατολίτικη τέχνη ασχολήθηκε σε μεγάλο βαθμό με τις περιοχές της Κεντρικής Ασίας, που η Ρωσία είχε κατακτήσει κατά τη διάρκεια του αιώνα, καθώς και στην ιστορική ζωγραφική με τους Μογγόλους, που είχαν κυριαρχήσει στη Ρωσία για μεγάλο μέρος του Μεσαίωνα και σπάνια αποτυπώνονταν με "καλό μάτι". Οι εθνικιστικοί ιστορικοί πίνακες στην Κεντρική Ευρώπη και τα Βαλκάνια βασίστηκαν στην τουρκική καταπίεση, με σκηνές μάχης και κορίτσια που έπεφταν θύματα βιασμού.
Η ανάλυση του Σαΐντ δεν εμπόδισε την έντονη αναβίωση του ενδιαφέροντος και τη συλλογή έργων Ανατολισμού του 19ου αιώνα από τη δεκαετία του '70. Ξεκίνησε σε μεγάλο βαθμό από αγοραστές της Μέσης Ανατολής.
Ελληνικός Οριενταλισμός
Ο Οριενταλισμός και η ελληνική ηθογραφία δεν έχουν σαφή όρια, καθώς οι σκηνές της καθημερινότητας κατά τον 18ο-19ο αιώνα είχαν ακόμα έντονο ανατολίτικο χαρακτήρα. Χαρακτηριστικοί εκπρόσωποι του 19ου αιώνα είναι οι Νικηφόρος Λύτρας, Νικόλαος Γύζης, Θεόδωρος Ράλλης, Άγγελος Γιαλλινάς, Συμεών Σαββίδης.
Ποπ κουλτούρα
εναλλ.=Black and white photograph of a walled city in the desert, showing domes and minarets.|μικρογραφία|Φωτογραφία του Καΐρου το 1856 Συγγραφείς και συνθέτες δεν αναφέρονται συνήθως ως "Οριενταλιστές" με τον τρόπο που το κάνουν οι καλλιτέχνες και σχετικά λίγοι ειδικεύονται σε ανατολίτικα θέματα ή στυλ ή είναι πιο γνωστοί για τα έργα τους, συμπεριλαμβανομένων αυτών. Ωστόσο, πολλές σημαντικές προσωπικότητες, από τον Μότσαρτ έως τον Φλωμπέρ, έχουν παράγει σημαντικά έργα με ανατολίτικα θέματα. Ο Λόρδος Βύρων στην ποίηση είναι ένας από τους σημαντικότερους συγγραφείς, που κατέστησε τα εξωτικά φανταστικά σκηνικά της Ανατολής σημαντικό θέμα στη λογοτεχνία του Ρομαντισμού. Η όπερα Αΐντα του Τζουζέπε Βέρντι (1871) λαμβάνει χώρα στην Αίγυπτο, όπως απεικονίζεται μέσω του περιεχομένου και του οπτικού θεάματος. Η Αΐντα απεικονίζει μια στρατιωτική τυραννία της Αιγύπτου έναντι της Αιθιοπίας.
Ο ιρλανδικός Ανατολισμός είχε έναν ιδιαίτερο χαρακτήρα, αντλώντας από διάφορες πεποιθήσεις σχετικά με τους πρώιμους ιστορικούς δεσμούς μεταξύ Ιρλανδίας και Ανατολής, λίγους εκ των οποίων πλέον θεωρούνται ως ιστορικά σωστοί. Οι μυθικοί Μιλέσιοι είναι ένα παράδειγμα αυτού. Οι Ιρλανδοί συνειδητοποίησαν επίσης τις απόψεις άλλων εθνών, που τους θεωρούσαν συγκρίσιμους με την Ανατολή και τους χαρακτήριζαν η "Ανατολή της Ευρώπης".
Μουσική
εναλλ.=Colour sketch of an Ancient-Egyptian-styled male costume.|μικρογραφία|Σχεδιασμός κουστουμιπύ για την [[Αΐντα, 1871]]Στη μουσική, ο Οριενταλισμός μπορεί να εφαρμοστεί σε στιλ που εμφανίζονται σε διαφορετικές περιόδους, όπως το "α λα τούρκα", που χρησιμοποιείται από πολλούς συνθέτες, συμπεριλαμβανομένων των Μότσαρτ και Λούντβιχ βαν Μπετόβεν. Ο Αμερικανός μουσικολόγος Ρίτσαρντ Ταρούσκιν έχει αναγνωρίσει στη ρωσική μουσική του 19ου αιώνα ένα στέλεχος Οριενταλισμού: "Η Ανατολή ως σημάδι ή μεταφορά, ως φανταστική γεωγραφία, ως ιστορική μυθοπλασία, ως ο "άλλος", εναντίον του οποίου κατασκευάζουμε την (όχι λιγότερο μειωτική και συνολική) αίσθηση του εαυτού μας". Παραδέχεται ότι Ρώσοι συνθέτες, σε αντίθεση με εκείνους της Γαλλίας και της Γερμανίας, ένιωσαν "αμφιθυμία" για το θέμα, δεδομένου ότι "η Ρωσία ήταν μια αυτοκρατορία, στην οποία οι Ευρωπαίοι, που ζούσαν δίπλα-δίπλα με "Ανατολίτες", ταυτίζονταν μαζί τους και έκαναν και μεικτούς γάμους πολύ περισσότερο από ό,τι στην περίπτωση άλλων αποικιακών δυνάμεων".
Παρ' όλα αυτά, ο Ταρούσκιν χαρακτηρίζει τον Ανατολισμό στη ρομαντική ρωσική μουσική ως μελωδίες "γεμάτες στολίδια και μελίσματα", χρωματικές συνοδευτικές γραμμές, μπάσα, χαρακτηριστικά που χρησιμοποιήθηκαν από τους Μιχαήλ Γκλίνκα, Μίλι Μπαλάκιρεφ, Αλεξάντρ Μποροντίν, Νικολάι Ρίμσκι-Κόρσακοφ, Σεργκέι Λιαπούνοφ και Σεργκέι Ραχμάνινοφ.
Ο Ανατολισμός ανιχνεύεται επίσης στη μουσική, που θεωρείται ότι έχει επιδράσεις εξωτισμού, συμπεριλαμβανομένου του ιαπωνισμού στη μουσική πιάνου του Κλωντ Ντεμπυσσύ μέχρι το σιτάρ, που χρησιμοποιείται στις ηχογραφήσεις των Beatles.
Λογοτεχνία
Στο μυθιστόρημά του Σαλαμπό, ο Γκυστάβ Φλωμπέρ χρησιμοποίησε την αρχαία Καρχηδόνα στη Βόρεια Αφρική ως αντίποδα της αρχαίας Ρώμης. Απεικόνισε τον πολιτισμό της ως ηθικά αλλοιωμένο και με επικίνδυνα σαγηνευτικό ερωτισμό. Αυτό το μυθιστόρημα αποδείχθηκε εξαιρετικά ισχυρή επιρροή σε μεταγενέστερες απεικονίσεις αρχαίων σημιτικών πολιτισμών.
Κινηματογράφος
Ο Σαΐντ υποστηρίζει ότι η συνέχεια του Οριενταλισμού στο παρόν βρίσκεται σε εικόνες με επιρροή, ιδιαίτερα μέσω του αμερικανικού Κινηματογράφου, καθώς η Δύση έχει πλέον εξελιχθεί, ώστε να συμπεριλαμβάνει και τις Ηνωμένες Πολιτείες. Πολλές ταινίες μεγάλου μήκους, όπως η σειρά Ιντιάνα Τζόουνς, οι ταινίες Η Μούμια και οι ταινίες της Ντίσνεϋ Αλαντίν δείχνουν τις φανταστικές γεωγραφίες της Ανατολής. Οι ταινίες απεικονίζουν συνήθως τους πρωταγωνιστές ήρωες από τον Δυτικό Κόσμο, ενώ οι κακοί συχνά προέρχονται από την Ανατολή. Η αναπαράσταση της Ανατολής συνεχίστηκε στον κινηματογράφο, αν και αυτή η αναπαράσταση δεν εμπεριέχει απαραίτητα κάποια αλήθεια.
Ο υπερβολικά αισθησιακός χαρακτήρας της πριγκίπισσας Γιασμίν στον Αλαντίν είναι απλώς συνέχεια των έργων του 19ου αιώνα, όπου οι γυναίκες αναπαριστούνταν ως ερωτικές, σεξουαλικές φαντασιώσεις.
Ακόμα, στην ταινία Αναμνήσεις μιας Γκέισας (2005), υποστηρίζεται ότι περιέχονται ανατολίτικα κλισέ και βαθιές "πολιτιστικές λανθασμένες απεικονίσεις". Η ταινία "ενισχύει την ιδέα για τον ιαπωνικό πολιτισμό και την Γκέισα ως κάτι εξωτικό, οπισθοδρομικό, παράλογο, βρώμικο, βέβηλο, ασύδοτο, περίεργο και αινιγματικό".
Χορός
Κατά τη ρομαντική περίοδο του 19ου αιώνα, το μπαλέτο επικεντρώθηκε πολύ στο "εξωτικό" στοιχείο. Αυτός ο εξωτισμός κυμαινόταν από μπαλέτα στη Σκωτία μέχρι και μπαλέτα για αιθέρια πλάσματα. Μέχρι το τέλος του αιώνα, τα μπαλέτα είχαν συλλάβει την υποτιθέμενη ουσία της μυστηριώδους Ανατολής. Αυτά τα μπαλέτα συχνά περιελάμβαναν σεξουαλικά θέματα και έτειναν να βασίζονται σε υποθέσεις ανθρώπων και όχι σε συγκεκριμένα γεγονότα. Ο Ανατολισμός είναι εμφανής σε πολλά έργα.
Ως μία από τις πρωτοπόρες του σύγχρονου χορού στην Αμερική, η Ρουθ Σεντ Ντένις εξερεύνησε επίσης τον Οριενταλισμό στο χορό της. Οι χοροί της δεν ήταν αυθεντικοί. Εμπνεύστηκε από φωτογραφίες, βιβλία και αργότερα από μουσεία στην Ευρώπη. Ωστόσο, ο εξωτισμός των χορών της εξυπηρέτησε τα συμφέροντα των γυναικών της κοινωνίας στην Αμερική.
Βασιλικό Πάνθεον του Οίκου των Μπραγκάνσα
Το Βασιλικό Πάνθεον του Οίκου των Μπραγκάνζα (πορτογαλικά: Panteão Real da Casa de Bragança) τοποθετείται στο Μοναστήρι του Σάο Βισέντε ντε Φόρα στη Λισαβόνα. Αποτελεί το σημαντικότερο κοιμητήριο της Βασιλικής Δυναστείας των Μπραγκάνζα. Το Πάνθεον δημιουργήθηκε με εντολή του Φερδινάνδου Β΄ της Πορτογαλίας, σύμφωνα με την οποία μετατράπηκε η παλαιά τραπεζαρία της μονής σε χώρο ταφής.
Οριενταλισμός
Χορός
Ενώ ο οριενταλισμός στο χορό κορυφώθηκε στα τέλη του 19ου και στις αρχές του 20ού αιώνα, εξακολουθεί να υπάρχει στη σύγχρονη εποχή. Με έμπνευση από μπαλέτα του παρελθόντος, έχουν αναπτυχθεί και παραμείνουν στερεοτυπικές "ανατολίτικες" κινήσεις και θέσεις βραχίονα.
Βασιλικό Πάνθεον του Οίκου των Μπραγκάνσα
Παραπομπές
Κατηγορία:Κτίρια και κατασκευές στη Λισαβόνα Κατηγορία:Μαυσωλεία
Οριενταλισμός
Θρησκεία
Μια ανταλλαγή δυτικών και ανατολικών ιδεών περί πνευματικότητας αναπτύχθηκε, καθώς η Δύση εγκαθίδρυσε αποικίες στην Ασία και συνέχισε το εμπόριο με αυτές. Η πρώτη δυτική μετάφραση ενός σανσκριτικού κειμένου εμφανίστηκε το 1785, σηματοδοτώντας το αυξανόμενο ενδιαφέρον για τον ινδικό πολιτισμό και τις γλώσσες. Οι μεταφράσεις των Ουπανισάδων, έργο που ο Αρθούρος Σοπενάουερ αποκάλεσε "παρηγοριά της ζωής του", εμφανίστηκαν για πρώτη φορά το 1801 και το 1802. Οι πρώτες μεταφράσεις εμφανίστηκαν επίσης και σε άλλες ευρωπαϊκές γλώσσες. Ο υπερκειμενισμός του 19ου αιώνα επηρεάστηκε από την ασιατική πνευματικότητα.
Μια σημαντική δύναμη στην αμοιβαία επιρροή ανατολικής και δυτικής πνευματικότητας και θρησκευτικότητας ήταν η Θεοσοφική Εταιρεία, μια ομάδα που έψαχνε την αρχαία σοφία από την Ανατολή και διέδωσε τις ανατολικές θρησκευτικές ιδέες στη Δύση. Ένα από τα εμφανή χαρακτηριστικά της Θεοσοφίας ήταν η πίστη στους "Δάσκαλους της Σοφίας", "όντα, ανθρώπινα ή κάποτε ανθρώπινα, που έχουν ξεπεράσει τα φυσιολογικά σύνορα της γνώσης και που κάνουν τη σοφία τους διαθέσιμη σε άλλους". Η Θεοσοφική Εταιρεία διέδωσε επίσης δυτικές ιδέες στην Ανατολή, συμβάλλοντας στον εκσυγχρονισμό της και στον αυξανόμενο εθνικισμό στις ασιατικές αποικίες.
Η Θεοσοφική Εταιρεία είχε σημαντική επιρροή στον βουδιστικό μοντερνισμό και στα ινδουιστικά μεταρρυθμιστικά κινήματα. Η Ελένα Μπλαβάτσκυ, μαζί με τους Χένρι Στιλ Όλκοτ και Anagarika Dharmapala, έπαιξαν καθοριστικό ρόλο στη δυτική μετάδοση και αναβίωση του Βουδισμού Θεραβάντα.
¡Uno!
Το ¡Uno! είναι το ένατο στούντιο άλμπουμ από την αμερικανικη ροκ μπάντα Green Day, που κυκλοφόρησε στις 21 Σεπτεμβρίου 2012, από την Reprise Records. Είναι το πρώτο από τα τρία άλμπουμ της τριλογίας ¡Uno!, ¡Dos!, ¡Tré!, μια σειρά στούντιο άλμπουμς που κυκλοφόρησαν από τον Σεπτέμβριο έως τον Δεκέμβριο του 2012. Η ηχογράφηση του άλμπουμ έγινε στα Jingletown Studios της Καλιφόρνια. Το ¡Uno! έλαβε θετικές κριτικές. Έφτασε στη δεύτερη θέση του US Billboard 200 και την πρώτη εβδομάδα κυκλοφορίας του πούλησε 139.000 αντίτυπα.
Συντελεστές
Κατηγορία:Δισκογραφία των Green Day Κατηγορία:Άλμπουμ του 2012
Καλύβα (μοναστική)
Η μοναστική καλύβα, όπως οι σκήτες και τα κελιά αποτελούν μοναστικά ιδρύματα που ανήκουν σε κυρίαρχη Μονή ή Μοναστήρι.
Οι μοναστικές καλύβες είναι και αυτές οικοδομήματα μικρότερα σε μέγεθος των κελιών που επίσης φέρουν ενσωματωμένο ναΰδριο, στα οποία όμως δεν έχει παραχωρηθεί από την κυρίαρχη Μονή εδαφική έκταση, σε αντίθεση με τα κελιά.
Εσκαρό
Το Εσκαρό (γαλλικά: Escaro, καταλανικά: Escaró) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Εσκαρονά (γαλλικά: Escaronats).
Παραπομπές
Κατηγορία:Κοινότητες των Ανατολικών Πυρηναίων
Αντίθετες δυνάμεις
Στην φυσική, αντίθετες λέγονται οι δυνάμεις, οι οποίες, αν και έχουν την ίδια διεύθυνση έχουν αντίθετη φορά και ίσο μέτρο. Σε αυτή την περίπτωση η συνισταμένη τους ισούται με μηδέν.
Οι αντίθετες δυνάμεις ανήκουν στην κατηγορία των αντίρροπων δυνάμεων και είναι αντίρροπες δυνάμεις με ίσο μέτρο.
Βραβεία Σεζάρ
Τα Βραβεία Σεζάρ είναι τα μεγαλύτερα γαλλικά κινηματογραφικά βραβεία, αντίστοιχα με τα αμερικανικά Όσκαρ. Απονέμονται κάθε χρόνο από το 1976. Πήραν το όνομά της από το γλύπτη Σεζάρ (César Baldaccini), ο οποίος τα δημιούργησε. Ο Σεζάρ απεβίωσε το 1998.
Πρόεδροι κριτικής επιτροπής
Πρόεδροι της επιτροπής, σύμφωνα με την επίσημη ιστοσελίδα, υπήρξαν:
Οι νικητές των Κινηματογραφικών Βραβείων Σεζάρ
(η χρονολογία αναφέρεται στην απονομή των βραβείων. Τα βραβεία αφορούν πάντα την προηγούμενη χρονιά από την απονομή τους).
Εξωτερικοί σύνδεσμοι
*
Αγγλο-Σοβιετική Συνθήκη του 1942
Η Αγγλο-Σοβιετική Συνθήκη του 1942 (αγγλικά:Anglo-Soviet Treaty of 1942, επίσημο όνομα:«Εικοσαετής συμφωνία αμοιβαίας βοήθειας μεταξύ του Ηνωμένου Βασιλείου και της Ένωσης των Σοβιετικών Σοσιαλιστικών Δημοκρατιών», Twenty-Year Mutual Assistance Agreement Between the United Kingdom and the Union of Soviet Socialist Republics), καθιέρωσε μια στρατιωτική και πολιτική συμμαχία μεταξύ της Σοβιετικής Ένωσης και της Βρετανικής Αυτοκρατορίας που επρόκειτο να διαρκέσει μέχρι το τέλος του Β' Παγκόσμιου Πολέμου ή ως αναφέρονταν στη συνθήκη έως και 20 χρόνια αργότερα.
Η συνθήκη υπογράφηκε στο Λονδίνο στις 26 Μαΐου 1942 από τον τότε υπουργό Εξωτερικών της Βρετανίας Άντονι Ήντεν και τον τότε Σοβιετικό υπουργό Εξωτερικών Βιατσεσλάβ Μόλοτοφ.
Ιστορικό
Η πρώτη συνάντηση για τη συζήτηση της συνθήκης πραγματοποιήθηκε στις 15 Δεκεμβρίου του 1941, μια εβδομάδα μετά την ένταξη των Ηνωμένων Πολιτειών στο πλευρό της Βρετανικής Αυτοκρατορίας και τη Σοβιετική Ένωση για να αντιταχθούν στις δυνάμεις του Άξονα.
Ένας από τους στόχους του Ιωσήφ Στάλιν, του επικεφαλής της Σοβιετικής Ένωσης, ήταν να συνάψει μια εδαφική συμφωνία για μια μεταπολεμική Ευρώπη που θα την διαιρέει σε μεγάλο βαθμό μεταξύ της Βρετανίας και της Σοβιετικής Ένωσης.
Ο Στάλιν ήλπιζε να ανακτήσει τα εδάφη που είχε η Σοβιετική Ένωση, συμπεριλαμβανομένης της Φινλανδίας, της Εσθονίας, της Λετονίας, της Λιθουανίας, της Ρουμανίας, της Ουκρανίας και της Λευκορωσίας πριν από τις απώλειές της κατά τη διάρκεια της Επιχείρησης Μπαρμπαρόσα (της γερμανικής εισβολής στη Σοβιετική Ένωση, η οποία ξεκίνησε στις 22 Ιουνίου 1941). Σε αντάλλαγμα, η Βρετανία θα ελάμβανε έδαφη και άδεια για να έχει ναυτικές βάσεις και θαλάσσια διέλευση μέσω της Στενά της Μάγχης, της Βόρειας Θάλασσας και της Βαλτικής Θάλασσας.
Απουσία των περισσότερων συμμάχων
Από αυτή την συζήτηση απουσίαζαν και οι άλλες συμμαχικές δυνάμεις, συμπεριλαμβανομένης της Αυστραλίας, της Νέας Ζηλανδίας, της Ινδίας και της Κίνας, παρά το γεγονός ότι όλοι είχαν δηλώσει να πολεμήσουν εναντίον των δυνάμεων του Άξονα πριν από το 1941. Επίσης, δεν εκπροσωπήθηκαν οι συμμαχικές δυνάμεις που είχαν εξόριστες κυβερνήσεις, όπως η Τσεχοσλοβακία και τη Γαλλία, των οποίων οι χώρες καταλήφθηκαν από τη Ναζιστική Γερμανία, παρά τον αρχικό στόχο των Σοβιετικών να κατευθύνουν τη μεταπολεμική δομή αυτών των χωρών.
Σημασία της συνθήκης
Η συνθήκη αντιπροσώπευε μια μετάβαση για τη Μεγάλη Βρετανία, η οποία θυσίασε μέρος του καθεστώτος της υπερδύναμεως λόγω των εξασθενημένων στρατιωτικών της δυνάμεων, αλλά εξακολουθούσε να ασκεί μια διπλωματική εξουσία κατά τη διάρκεια των διαπραγματεύσεων.
Εξωτερικοί σύνδεσμοι
Κατηγορία:Συνθήκες του Ηνωμένου Βασιλείου Κατηγορία:Συνθήκες της Σοβιετικής Ένωσης Κατηγορία:Ιστορία του Ηνωμένου Βασιλείου κατά τον Β΄ Παγκόσμιο Πόλεμο Κατηγορία:Ιστορία της Σοβιετικής Ένωσης κατά τον Β΄ Παγκόσμιο Πόλεμο Κατηγορία:Συνθήκες του 20ού αιώνα Κατηγορία:1942
1588 Ντεσκαμισάδα
Η Ντεσκαμισάδα (Descamisada) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,293. Ανακαλύφθηκε το 1951 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά της από το προσωνύμιο για τους φτωχούς εργάτες της χώρας (descamisados = «οι χωρίς πουκάμισα») προς τιμή της Εύας Περόν, η οποία τους ανέφερε συχνά στους λόγους της.
Φυσικά χαρακτηριστικά
Τα φυσικά χαρακτηριστικά της Ντεσκαμισάδα είναι άγνωστα.
Παμπατραϊκός Α.Ο.
Ο Παμπατραϊκός είναι ποδοσφαιρικός σύλλογος της Πάτρας με πιο γνωστό το γυναικείο τμήμα του που έχει αγωνιστεί στην Α΄εθνική.
Ιστορία
ο σύλλογος ιδρύθηκε το 1996 και έχει χρώματα: άσπρο και μπλε. Διατηρεί αντρικό και γυναικείο τμήμα ποδοσφαίρου. Ο Παμπατραϊκός ιδρύθηκε σαν ακαδημία ποδοσφαίρου μαθαίνοντας ποδόσφαιρο σε μικρά παιδιά σε ιδιόκτητες εγκαταστάσεις στην συνοικία Περιβόλα. Το 1997 συγκροτήθηκε ομάδα ποδοσφαίρου και συμμετείχε στην Γ΄κατηγορία της ΕΠΣ Αχαΐας.